בס"ד. זאת חנוכה תשפ"ב. נפש הפרשה ויגש.

חסד ואמת נפגשו.

בין יהודה ליוסף.

(1) ספר בראשית פרק לז

(ב) אֵלֶּה תֹּלְדוֹת יַעֲקֹב יוֹסֵף בֶּן שְׁבַע עֶשְׂרֵה שָׁנָה הָיָה רֹעֶה אֶת אֶחָיו בַּצֹּאן וְהוּא נַעַר אֶת בְּנֵי בִלְהָה וְאֶת בְּנֵי זִלְפָּה נְשֵׁי אָבִיו וַיָּבֵא יוֹסֵף אֶת דִּבָּתָם רָעָה אֶל אֲבִיהֶם:

(ג) וְיִשְׂרָאֵל אָהַב אֶת יוֹסֵף מִכָּל בָּנָיו כִּי בֶן זְקֻנִים הוּא לוֹ וְעָשָׂה לוֹ כְּתֹנֶת פַּסִּים:

(**רשב"ם על בראשית פרק לז פסוק ב**

גם ויבא יוסף את דבתם רעה. את דבתם של אחיו רעה. במדרש אגדה לפי פירושם שאמר לאביו כך מבזים הם בני השפחות אבל אני מכבדם ואני רגיל אצלם.

(106) **שפת אמת ספר בראשית - פרשת וישב - שנת [תרל"ו]**

ויבא יוסף כו' דבתם רעה כו'. בודאי לא הי' יוסף הצדיק מבעלי לה"ר. אך כי הצדיק באמת אין יכול לסבול **שמץ דבר**. וכענין שנא' באליהו קנא קנאתי כו'. ולכן הבינו השבטים דכך האמת כי לא הי' באפשרי להתקיים אם הי' יוסף אצל אביו היו הם נדחים ח"ו. כי יוסף הצדיק הי' נבדל מכל עוה"ז. כענין שכתוב נזיר אחיו. וגם נקרא בן זקונים. פי' שנולד בקדושה שלא ידע משמץ רע בעולם. לכן לא הי' יכול לסבול מעשה אחיו. אף כי היו צדיקים ג"כ. והי' מוכרח שיהי' במצרים ואח"כ ידע והבין שגם אחיו הם צדיקים:

וזה וישב יעקב בארץ מגורי אביו היינו יראה ובארץ כנען הוא ענוה, ובקש לישב בשלוה, זאת השלוה היינו, כי כשאדם מנהיג א"ע להסתלק מכל ספק ולשמור מכל מעשה רע אז הוא בשלוה, וע"ז אמר לו הש"י כי בעוד האדם בגוף אין באפשר להתנהג בכ"כ שמירה ויראה וענוה כי הש"י חפץ במעשים של האדם כי בעוה"ז צריך להתנהג באהבה, ומעשה שאינה מבוררת כ"כ, וע"ז נאמר לעתיד ושב יעקב, **וזה הי' טענות השבטים על יוסף הצדיק, כי גם הוא הי' מתנהג א"י במדות היראה** וע"ז נאמר במדרש שהי' זיו איקונין דומה לו והיינו שהעמיק עצמו לב' מדות הללו יראה **וענוה כדי שילך בטח**, ולזה נאמר עליו כי בן זקונים הוא לו היינו כמו שיעקב אבינו התנהג עצמו במדת יצחק אבינו היינו יראה גם הוא התנהג עצמו בהמדה הזאת, ובענוה כמו אביו, וע"ז דקדוק עמו הש"י ג"כ עד כחוט השערה כי אף שהמדות הללו טובים, מ"מ צריך האדם לבטוח בה' ג"כ כי הנעשה מצד האדם אינו בנין עדי עד כי אף שיוסף פעל בשמירתו

**מדרש תנחומא ויגש פרק ה**

אמר יהודה ליוסף מה נאמר לאבא? א"ל אמור לאביך הלך החבל אחר הדלי **א"ל יהודה דין שקר אתה דן אותנו** א"ל יוסף אין לך דין שקר כמכירת אחיכם. א"ל יהודה נורא דשכם דליק בלבי א"ל יוסף נורא דתמר כלתך אנא מטפי. א"ל יהודה רתח אנא ולית דמהימן לי א"ל יוסף רתחא דידך אנא מתבר .א"ל יהודה עכשיו אני אצא ואצבע כל שווקים שבמצרי' בדם א"ל יוסף צבעים הייתם מימיכם שצבעתם כתונת אחיכם בדם ואמרתם לאביכם טרף טרף כיון שראה יוסף שהסכימה דעתם להחריב את מצרים אמר יוסף בלבו מוטב שאתודע להן ואל יחריבו את מצרים.

(5) ספר מי השילוח - פרשת וישב

וזה שנאמר אפרים לא יקנא את יהודה ויהודה לא יצור את אפרים, **כי באמת אלו השני שבטים הם תמיד מתנגדים לזה לזה**, כי ענין החיים שנתן הקב"ה בשבט אפרים הוא להבינו תמיד בכל דבר מעשה על הדין וההלכה מבלי לזוז ממנו ולכן כשהכתוב מזהיר את ישראל לבלתי יחטאו מטרת התורה אז יאמר פן תצלח כאש בית יוסף היינו שתראו כי לא יהי' מתנגד למעשיכם, **ושורש החיים של יהודה הוא להביט תמיד להש"י בכל דבר מעשה אע"פ שרואה האיך הדין נוטה עכ"ז מביט להש"י שיראה לו עומק האמת** בהדבר כי יוכל להיות אף שהדין אמת הוא לפי טענות בעלי דינים אך אינו לאמיתו כי פן יטעון אחד טענה שקרית כמו שמצינו בקני' דרבא, וכמו כן נמצא בכל ענינים, וזאת הוא שורש החיים של יהודה להביט לה' בכל דבר ולא להתנהג ע"פ מצות אנשים מלומדה אף שעשה אתמול מעשה כזו מ"מ היום אינו רוצה לסמוך על עצמו רק שהש"י יאיר לו מחדש רצונו ית' וענין הזה יחייב לפעמים לעשות מעשה נגד ההלכה כי עת לעשות לה' כו'. ולזה אלו השני שבטים מתנגדים זה לזה, ולעתיד נאמר אפרים לא יקנא כו' ויהודה לא יצור כו', היינו **שלאפרים לא יהי' טענה על יהודה במה שיוצא חוץ להלכה** **ולא יצר לו מזה כי יראה הש"י לאפרים את כוונת יהודה שהוא מכוון לש"ש ולא להנאת עצמו וממילא יהי' שלום ביניהם:**

(43) ספר מי השילוח - מסכת יומא

לא אתי צורבא מרבנן דמורה אלא או מלוי או מיששכר והאיכא יהודה שנאמר יהודה מחוקקי, אסוקי שמעתא אליבא דהלכתא קאמינא, היינו חלילה על יהודה לומר שאינו מכוון אל האמת, **רק ענין ההלכה מורה על ההתנהגות הד"ת בעוה"ז כגון כופר הכל הפסק הלכה שהוא פטור ובמעשה דקניא דרבא שבאמת הי' טוען שקר אף שהי' אליבא דהלכתא שכופר הכל פטור ע"פ ד"ת,** אך לפי הנראה הי' רבא משבט יהודה שהי' מריח והרגיש שהדין אמת לאמיתו הוא שזה הכופר הכל חייב והי' מיצר לו שדן דין אמת אבל לא לאמיתו ואיסתעי' לי' משמיא שנשבר הקניא ואסיק לי' שמעתתא אליבא דהלכתא ודן דין אמת גם לאמיתו, **ולפעמים נמצא גם ההיפך כי יכוון לאמיתו אך לא ידין דין אמת** כמעשה דמבואר בגמ' בב"מ דף צ"ז דשאלי לי' לרבא והא פשיעה בבעלים הוא לסוף אגלאי מילתא דהאי שעתא למיסר טעונא קא אזיל, וזה הענין נמצא בשבט יהודא שהש"י מושיע לו, וזה פי' הגמ' כל דיין שדן דין אמת לאמתו נעשה שותף להקב"ה, לאפוקי דין מרומה היינו אפילו שהדין אמת אבל לא לאמיתו או להיפך כנ"ל אבל שאני יהודה שלעתיד יתגלה אור בן דוד ב"ב שיהי' מורח ודאין ולא יהי' אצלו שום מציאת לדין מרומה: